Diari Oficial de la Generalitat Valenciana


Sumari del DOGV 8139, del 02-10-2017 (2017/8518)

RESOLUCIÓ de 18 de setembre de 2017, de la Direcció General de Funció Pública, per la qual es convoca el Pla Interadministratiu de Formació Local per al segon semestre de 2017.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8139

Data del DOGV
:   02-10-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/8518


Data del document
:   18-09-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 18 de setembre de 2017, de la Direcció General de Funció Pública, per la qual es convoca el Pla Interadministratiu de Formació Local per al segon semestre de 2017. [2017/8518]  
L'IVAP, segons el que disposen l'article 95 de la Llei 10/2010, de 9 de juliol, d'ordenació i gestió de la funció pública valenciana i l'article 11.2.3 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, té entre les seues funcions específiques gestionar l'acció formativa i de perfeccionament del personal al servei de la Generalitat i els seus organismes autònoms. Així mateix, en el marc de col·laboració i cooperació institucionals amb altres administracions, coordina i homologa activitats de formació.  
Aquesta missió centrada a garantir que el personal empleat públic dispose de les competències professionals necessàries per a afrontar les tasques que el servei públic requereix, ara i en el futur, ha sigut reforçada per l'Acord de 17 de juny de 2016 (DOGV 7813, 24 de juny), de ratificació de l'acord de legislatura de la mesa general de negociació del personal funcionari, estatutari i laboral de la Generalitat, l'apartat I, punt dos del qual, li encarrega la coordinació de les polítiques de formació de tot el personal de la Generalitat Valenciana i de les administracions locals, objectiu que pretén garantir la coordinació i una major eficàcia de les polítiques públiques que desplega la Generalitat en els diversos àmbits.  
Un d'aquests àmbits la coordinació del qual és imprescindible en interés del ciutadà és el de la dependència. La Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat ha modificat de manera sensible el sistema d'atenció a la dependència a la Comunitat Valenciana, i ha donat més protagonisme a les entitats locals en coordinació amb els corresponents serveis autonòmics, que hauran d'impulsar amb aquest fi les mesures de formació adequades que garantisquen una resposta homogènia a l'usuari.  
Per a això, s'impulsen dues accions formatives en metodologia semipresencial centrades en aquesta matèria; de manera paral·lela s'ofereix als professionals dels serveis socials municipals dues accions formatives més, impulsades així mateix per la Generalitat: una dedicada a la violència de gènere, matèria que ha sigut objecte d'acord recent entre tots els agents socials i polítics i que requereix formació com a estratègia imprescindible; i un curs dedicat a mostrar la utilitat i les experiències de la innovació en la intervenció social. Finalment, conseqüència de la promulgació del Reial decret 424/2017, de 28 d'abril, pel qual es regula el règim jurídic del control intern en les entitats integrants del sector públic local, s'ofereix una acció formativa d'interés en la matèria, impartida per personal de la Intervenció de la Generalitat.  
  
Per tant, davant de la necessitat de donar resposta a les demandes formatives exposades, i mentre es desenvolupa el marc autonòmic habilitant, l'IVAP va plantejar als agents socials i a les entitats locals i institucions presents en la Comissió Paritària de Formació Local la necessitat d'aprovar un Pla Interadministratiu a l'empara dels articles 9 i 10 de la Resolució de 9 d'octubre de 2013, de la Secretaria d'Estat d'Administracions Públiques, per la qual es publica l'Acord de Formació per a l'Ocupació de les Administracions Públiques. L'esmentada Comissió Paritària, en les sessions de 28 de juny i 19 de juliol de 2017, va mostrar la seua conformitat al pla esmentat.  
En virtut de les competències atribuïdes a la Direcció General de Funció Pública en matèria de formació, en l'article 11.1 del Decret 87/2017, de 7 de juliol del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer. Objecte i personal destinatari  
Mitjançant aquesta resolució es convoquen accions formatives adreçades al personal de les entitats que integre l'Administració local a la Comunitat Valenciana, que complisca els requisits exigits en cada un dels cursos, que figuren en l'annex I.  
  
Segon. Assistents  
Podrà participar en les activitats formatives indicades en l'annex I el personal de les entitats que integre l'Administració local a la Comunitat Valenciana independentment de la seua relació jurídica, sempre que tinga els requisits específics establits, si escau, per a cada curs.  
  
Tercer. Sol·licituds. Presentació i termini  
Presentació  
Les sol·licituds hauran de ser presentades per les persones interessades en l'adreça electrònica que s'indica a continuació: http://www.inclusio.gva.es/formacion  
  
  
Terminis  
El termini de presentació de les sol·licituds respecte als cursos convocats serà des de l'endemà de la publicació d'aquesta resolució en el Diari Oficial de la Generalitat Valenciana fins al 15 d'octubre de 2017.  
  
  
Quart. Criteris de selecció  
Caldrà ajustar-se als criteris següents per ordre de prioritat:  
4.1. Per a aquells cursos que tinguen requisits específics, es comprovarà que efectivament les persones interessades els tenen.  
4.2. Les entitats locals han de vetlar perquè en les sol·licituds s'equilibre percentualment la participació d'homes i dones en l'assistència als cursos de formació, de conformitat amb el que disposa l'article 44 de la Llei de la Generalitat Valenciana 9/2003, de 2 d'abril, per a la igualtat de dones i homes.  
4.5. En cas d'empat entre sol·licitants, en aplicació dels anteriors criteris, caldrà ajustar-se al rigorós ordre d'entrada de les sol·licituds (dia/hora).  
En la selecció s'ha de tindre en compte la reserva del 40 % de les places prevista en l'article 60 de la Llei orgànica 3/2007, de 22 de març, per a la igualtat efectiva de dones i homes, entre empleades públiques que tinguen els requisits.  
  
Cinqué. Admissió als cursos  
Les persones participants seleccionades seran notificades personalment del fet que han sigut admeses, si és possible amb un mínim de cinc dies d'antelació respecte de l'inici del curs, per mitjà del correu electrònic.  
La renúncia o la conformitat a participar, una vegada seleccionades i notificades, l'han de fer per escrit, per mitjà del correu electrònic, en un termini màxim de tres dies naturals comptadors des de la notificació. L'assistència als cursos no donarà lloc a indemnització ni a cap gratificació.  
  
Sisé. Permisos  
El temps d'assistència presencial del personal als cursos per als quals siguen seleccionats es considerarà temps de treball a tots els efectes quan aquestes accions siguen coincidents amb l'horari de treball de l'alumne o l'alumna. L'assistència estarà supeditada a l'adequada cobertura de les necessitats del servei quan s'impartisquen, en tot o en part, en horari de treball, i no serà objecte de recuperació. Les persones responsables dels corresponents centres directius hauran de facilitar-hi l'assistència.  
  
Seté. Expedició de certificats  
L'IVAP expedirà als assistents, després de la verificació de la persona responsable de cada curs, el certificat d'assistència o, si escau, d'aprofitament, sempre que s'acredite el compliment establit en els criteris d'avaluació de cada una de les accions formatives.   
  
L'incompliment d'aquests requisits impossibilita l'expedició de qualsevol certificat.  
  
Huité. Facultats de l'organisme convocant  
8.1. L'organisme convocant està facultat per a cancel·lar o canviar la realització d'accions formatives incloses en el pla de formació, a fi d'imprimir la necessària flexibilitat a la gestió d'aquest.  
8.2. L'IVAP resoldrà aquelles incidències que puguen produir-se en el desenvolupament i la gestió de les activitats formatives del Pla i, fins i tot, suprimir-ne alguna; i també convocar noves edicions de les programades, o programar altres de diferents, quan així ho exigisquen les disponibilitats o per circumstàncies que afecten l'organització o la impartició d'aquelles.  
  
València, 18 de setembre de 2017.- La directora general de Funció Pública: Eva Coscollà Grau.